Daisy Nielsen og Lucas Bjerregaard fra Frederikshavn Golfklub er i disse dage med på henholdsvis juniorlandsholdet for piger og drenge, der kæmper om EM for hold.

EM for drengehold i Rold Skov 20 nationer deltager i EM for drengehold, som afvikles i Rold Skov. I dag og i morgen spilles der 36 hullers slagspil. Det gælder om at komme blandt de otte bedste nationer, som kvalificerer sig til medaljekampene senere på ugen. En nordjyde på holdet 15-årige Lucas Bjerregaard er eneste nordjyde på det danske hold, og han slap fint fra de første 18 huller. Med en runde i 72 slag - lig med banens par (idealscore) - er han foreløbig den bedste dansker. I skrivende stund ligger Danmark på sjettepladsen. Følg med på www.dgu.org/em-boys/livescoring Pige EM i Oslo Pigernes EM for hold spilles i Oslo, og her er der debut til den kun 13-årige Daisy Nielsen fra Frederikshavn. I første omgang var Daisy kun udtaget som reserve, men flere imponerende resultater - blandt andet en sølvmedalje ved DM i hulspil for damer - fik landstræner Jan Frey Pedersen til at ændre på holdet. Han udtog den unge frederikshavner til holdet og degraderede Line Vedel, Haderslev, til reserve. Det går godt Daisy Nielsen har foreløbig spillet ni huller. Hun er kun en over par. De fire danske spillere er generelt godt med. Alle er med i den bedste fjerdedel. Hos pigerne kæmper 19 nationer om de otte pladser i medaljeslutspillet.